CELEX: 62013CA0119
Language: sk
Date: 2014-09-04 00:00:00
Title: Spojené veci C-119/13 a C-120/13: Rozsudok Súdneho dvora (tretia komora) zo 4. septembra 2014 (návrhy na začatie prejudiciálneho konania, ktoré podal Amtsgericht Wedding – Nemecko) – eco cosmetics GmbH & Co. KG/Virginie Laetitia Barbara Dupuy (C-119/13), Raiffeisenbank St. Georgen reg. Gen. mbH/Tetyana Bonchyk (C-120/13) (Návrh na začatie prejudiciálneho konania — Súdna spolupráca v občianskych veciach — Nariadenie (ES) č. 1896/2006 — Európske konanie o platobnom rozkaze — Neexistencia platného doručenia — Účinky — Európsky platobný rozkaz vyhlásený za vykonateľný — Odpor — Preskúmanie vo výnimočných prípadoch — Lehoty)

10.11.2014   
            
            
               SK
            
            
               Úradný vestník Európskej únie
            
            
               C 395/10
            
         
      Rozsudok Súdneho dvora (tretia komora) zo 4. septembra 2014 (návrhy na začatie prejudiciálneho konania, ktoré podal Amtsgericht Wedding – Nemecko) – eco cosmetics GmbH & Co. KG/Virginie Laetitia Barbara Dupuy (C-119/13), Raiffeisenbank St. Georgen reg. Gen. mbH/Tetyana Bonchyk (C-120/13)
      (Spojené veci C-119/13 a C-120/13) (1)
      
      ((Návrh na začatie prejudiciálneho konania - Súdna spolupráca v občianskych veciach - Nariadenie (ES) č. 1896/2006 - Európske konanie o platobnom rozkaze - Neexistencia platného doručenia - Účinky - Európsky platobný rozkaz vyhlásený za vykonateľný - Odpor - Preskúmanie vo výnimočných prípadoch - Lehoty))
      (2014/C 395/12)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht Wedding
      
         Účastníci konania pred vnútroštátnym súdom
      
      
         Žalobkyne: eco cosmetics GmbH & Co. KG (C-119/13), Raiffeisenbank St. Georgen reg. Gen. mbH (C-120/13)
      
         Žalované: Virginie Laetitia Barbara Dupuy (C-119/13), Tetyana Bonchyk (C-120/13)
      
         Výrok rozsudku
      
      Nariadenie Európskeho parlamentu a Rady (ES) č. 1896/2006 z 12. decembra 2006, ktorým sa zavádza európske konanie o platobnom rozkaze, sa má vykladať v tom zmysle, že postupy uvedené v článkoch 16 až 20 tohto nariadenia nie sú uplatniteľné, ak sa preukáže, že európsky platobný rozkaz nebol doručený spôsobom, ktorý je v súlade s minimálnymi požiadavkami stanovenými v článkoch 13 až 15 uvedeného nariadenia.
      Ak sa takáto nezrovnalosť objaví až po vyhlásení vykonateľnosti európskeho platobného rozkazu, odporca musí mať možnosť nahlásiť túto nezrovnalosť, ktorá v prípade, že je riadne preukázaná, musí spôsobiť neplatnosť tohto vyhlásenia vykonateľnosti.
      
         (1)  Ú. v. EÚ C 164, 8.6.2013.